Príloha č. 8 súťažných podkladov

Odôvodnenie nerozdelenia predmetu zákazky

**Odôvodnenie nerozdelenia predmetu zákazky**

V súvislosti so zabezpečovaním plnenia základnej úlohy Policajného zboru v oblasti cestnej dopravy, ktorou je v zmysle § 2 ods. 1 písm. j) zákona č. 171/1993 Z. z. o Policajnom zbore dohliadanie na bezpečnosť a plynulosť cestnej premávky a z dôvodu zabezpečovania plnenia úloh vo vzťahu k pozitívnemu ovplyvneniu vývoja dopravnej nehodovosti a eliminovaniu počtu závažných dopravných nehôd s následkami na zdraví, verejný obstarávateľ v rámci tohto verejného obstarávania zabezpečuje nákup mobilných zariadení na rýchlu detekciu drog zo slín človeka s digitálnym vyhodnocovacím zariadením a rýchlych viacparametrových testerov určených na digitálne odčítanie výsledkov, ktoré bude využívané jednotlivými službami Policajného zboru.

Nový technický prostriedok bude využívaný útvarmi Policajného zboru pri vykonávaní dohľadu nad bezpečnosťou a plynulosťou cestnej premávky za účelom odhaľovania priestupkov proti bezpečnosti a plynulosti cestnej premávky podľa § 22 ods. 1 písm. f) zákona č. 372/1990 Zb. o priestupkoch v znení neskorších predpisov a trestného činu ohrozenia pod vplyvom návykovej látky podľa § 289 ods. 1, 2 a 3 zákona č. 300/2005 Z. z. Trestný zákon v znení neskorších predpisov.

Verejný obstarávateľ pred samotným vyhlásením tejto nadlimitnej zákazky zvažoval vhodnosť rozdelenia požadovaného predmetu zákazky, avšak vzhľadom na nižšie uvedené skutočnosti, ktoré považuje za relevantné, sa samostatne rozhodol, daný predmet zákazky nedeliť.

Dôvody, ktoré viedli verejného obstarávateľa k  nerozdeleniu predmet zákazky s názvom “***Mobilné zariadenia na detekciu požitia omamných a psychotropných látok a jednorazové skríningové testy*** ” sú nasledujúce:

* skúsenosti verejného obstarávateľa z predchádzajúcich plnení rovnakého predmetu zákazky,
* **so zreteľom na hospodárnosť**  je verejný obstarávateľ presvedčený, že jediným spôsobom, ktorým je možné tento cieľ a hospodárnosť dosiahnuť je predmet zákazky **„*Mobilné zariadenia na detekciu požitia omamných a psychotropných látok a jednorazové skríningové testy* “** nedeliť ale zachovať ho v celistvom stave,
* verejný obstarávateľ  nerozdelil predmet zákazky s názvom „***Mobilné zariadenia na detekciu požitia omamných a psychotropných látok a jednorazové skríningové testy*“**na časti z dôvodu, že sa jedná o jeden celok plnenia  predmetu zákazky,
* nerozdelenie predmetu zákazky vzhľadom na charakter predmetu zákazky je v súlade s princípom hospodárnosti, efektívnosti, nediskriminácie hospodárskych subjektov a čestnej hospodárskej súťaže,
* uvedené tovary poskytujú prevažne malé alebo stredné podniky,

- že pri zabezpečení dodania tovaru a súvisiacich služieb ako jedného celku je pre verejného obstarávateľa efektívnejšie a hospodárnejšie komunikovať s jedným dodávateľom, ako oslovovať niekoľkých potenciálnych dodávateľov, čo by znamenalo zvýšenú administratívnu náročnosť pri vystavovaní objednávok, ich evidencii, fakturácii v systéme SAP.